text: میں آج بڑے فخر کے ساتھ کہتا ہوں، بڑے اطمینان کے ساتھ کہتا ہوں کہ اب بھلانے کا وقت نہیں ہے، جو بہتر ہے اس پر فخر کرنے کا وقت ہے، اور یہی وقت ہے جو دنیا میں ہندوستان کی آن بان شان کا تعارف کرواتا ہے۔ لیکن ہم اس بات کو نہ بھولیں کہ ہندوستان دنیا میں اس اونچائی پر کس طرح تھا۔ وہ اس لئے تھا کہ ہزاروں سال پہلے ہمارے اجداد نے مسلسل اختراع میں اپنی زندگی صرف کی تھی۔ نئی نئی دریافت کرنا، نئی نئی چیزوں کو حاصل کرنا، اور انسانی ذات کی بھلائی کے لئے اس کو پیش کرنا، وقت کے مطابق ڈھالتے رہنا۔ جب سے اختراع کی، تحقیق کی بے حسی ہمارے اندر گھر کر گئی ہے ہم دنیا کے سامنے اثرپیدا کرنے کے قابل نہیں رہ گئے۔